گرمي پد (فزڪس)

گرمي پد (Temperature) هڪ طبيعي مقدار آهي جيڪو مقدار جي لحاظ سان گرمي يا سردي جي خاصيت کي ظاهر ڪري ٿي. گرمي پد کي ٿرماميٽر سان ماپيو ويندو آهي. اهو هڪ مادي جي متحرڪ ائٽم ۽ ٽڪڙايندڙ ائٽم جي اوسط حرڪي توانائي کي ظاهر ڪري ٿو.

ٿرماميٽر مختلف گرمي پد جي ماپن ۾ ترتيب ڏنل هوندا آهن جيڪي تاريخي طور تي، تعريف لاءِ مختلف حوالن جي نقطن ۽  استعمال ٿيل مادن تي ڀروسو ڪن ٿا. سڀ کان وڌيڪ عام اسڪيل، سينٽي گريڊ يا سيلسيئس اسڪيل  (°C)، فارنهائٽ اسڪيل (°F) ۽ ڪيلون اسڪيل (K) آهن، جنهن کي سائنسي مقصدن لاءِ استعمال ڪيو ويندو آهي. ڪيلون اسڪيل جي اڪائي اڪائين جي بين الاقوامي نظام (SI) جي ستن بنيادي اڪائين مان هڪ آهي.

مطلق صفر، يعني صفر ڪيلون يا منفي °273.15 سينٽي گريڊ ٿرموڊائنامڪ گرمي پد جي ماپ ۾ سڀ کان گهٽ پوائنٽ آهي. هڪ گرمي پد جو درجو، ان پوائنٽ کان تمام ويجھو ٿي سگھجي ٿو، پر مطلق صفر تائين نه پھچي سگھندو آھي. جيئن ٿرموڊائنامڪس جي ٽئين قانون ۾ تسليم ٿيل آھي، ته ان گرمي پد تي جسم مان توانائي کي حرارت جي صورت ۾ ڪڍڻ ناممڪن آهي ۽ گرمي پد مزيد گهٽ نه ٿي سگهندي آهي.

قدرتي سائنس جي سڀني شعبن ۾ گرمي پد اهم آهي، جنهن ۾ فزڪس، علم ڪيميا، ڌرتي سائنس، فلڪيات، طب، حياتيات، ماحوليات، مادي سائنس، ميٽالرجي، ميڪنيڪل انجنيئرنگ ۽ جاگرافي سان گڏوگڏ روزاني زندگيءَ جا اڪثر حصا شامل آهن.

حوالا

زمرو:حرارت
زمرو:طبيعي مقدارون
زمرو:طبيعي خاصيتون
زمرو:ڪيميائي اصطلاحون